ร้าน "Little Bitch Cafe & Restaurant" ร้านอาหารและคาเฟ่ย่านถนนวิภาวดี ร้านโดดเด่นอยู่ริมถนน เป็นบ้านเก่าที่มารีโนเวทเป็นร้านอาหาร เปิดมาได้นานมากแล้ว ร้านแบ่งเป็น Outdoor , Indoor และ Garden นะคะ โซน Garden ค่อนข้างร้อนแนะนำให้นั่งข้างในจะดีกว่า ในร้านมีที่จอดรถหลายคันทีเดียว สามารถนำรถมาได้ 

เริ่มที่เครื่องดื่มง่าย ๆ "Syder Bay" (ราคา 80 บาท) แก้วนี้ไซเดอร์เปรี้ยวนิด ๆ มีแอลกอฮอล 3% ไม่แรงนั่งสบาย ๆ ทั้งงาน 

เข้าเมนูอาหาร "กุ้งแช่น้ำปลา" (ราคา 150 บาท) กุ้งสดตัวโต 5 ตัว กุ้งสด น้ำราดรสชาติเข้มข้น
"สลัดแซลมอน" (ราคา 170 บาท) ปลาแซลมอนทอด กับสลัดผักสด เนื้อปลาใช้ได้ สลัดผักสดทานกับน้ำสลัด
"ปลากะพงทอดน้ำปลา" (ราคา 350 บาท) ปลากะพงทอดกรอบตัวไม่ใหญ่มาก น้ำจิ้มซีฟู๊ดใช้ได้
"แซลมอนดิบ" (ราคา 180 บาท) แซลมอนซาชิมิเย็น ๆ กับวาซาบิ เนื้อสดใช้ได้
"ปลาหมึกมะนาว" (ราคา 160 บาท) ปลาหมึกเหนียวไปนิดนึง รสชาติเปรี้ยวเผ็ด
"ปูอัดวาซาบิ" (ราคา 160 บาท) ปูอัดธรรมดา มากับวาซาบิ แต่อร่อย 555
"ไส้กรอกเวียนนา" (ราคา 180 บาท) ไส้กรอกหมูเนื้อแน่นชิ้นโต มาพร้อมกับเฟรนช์ฟรายนิดหน่อย เนื้อไส้กรอกแน่นรสชาติกำลังดี อร่อยดี